|  |
| --- |

| Center for Økonomi og Ejendomme |
| --- |

| Økonomi 1 og 2Stengade 593000 HelsingørDato 4. marts 2024www.helsingor.dk |
| --- |

# Generel takstændring for specialtilbud

I Helsingør kommune ønsker vi at sikre den bedst mulige skolegang for vores børn og unge. Det er en politisk målsætning at arbejde for at flest muligt elever kan gå i skole der hvor de bor. Det er i den forbindelse vigtigt at øge skolernes muligheder for at skabe gode rammer om deltagelsen i undervisningen - også i almenskolen.

Skoleområdet har de seneste år oplevet en markant stigning i udgifterne til specialområdet. Stigningen skyldes primært, at der ses en vækst i antallet af elever som har behov for et specialtilbud. Men også omkostningerne pr. elev i specialtilbud har været stigende.

For at understøtte skolernes arbejde med fortsat at sikre den høje kvalitet og faglighed på vores almenskoler, vil der på Børne- og uddannelsesudvalgets møde d. 16. april blive fremlagt et forslag om en generel reduktion af taksterne på kommunens specialtilbud. Takstreduktionen skal bidrage til at mindske forskellen imellem serviceniveauet på almenområdet og specialområdet.

Ud over den foreslåede generelle tilpasning af taksterne på kort sigt, vil der i forbindelse med projektet Sammen om Vores Skole blive set på, hvordan den fremtidige organisering og samlede økonomiske ramme for kommunens specialtilbud ønskes at være på længere sigt.

Ændring af taksterne vil have betydning for det fremadrettede serviceniveau på de berørte tilbud og forslaget sendes derfor her til skriftlig udtalelse i de pågældende skolebestyrelser.

Udvalget vil få forelagt to scenarier for en mulig takstreduktion; et hvor takstændringen træder i kraft pr. 1.8.24 for alle tilbud og et med gradvis indfasning for de tilbud som står over for de største takstnedsættelser.

De foreslåede takstændringer i de to scenarier fremgår af tabel 1.

Tabel 1. Foreslået takstændring pr. 1.8.24

|  |  |  |  |  |
| --- | --- | --- | --- | --- |
|   | Nuværende takst | Scenarie 1:Ny takst pr. 1.8.24 | Scenarie 2: Ny takst 1.8.24 | Scenarie 2: Ny takst pr. 1.1.25 |
| Team V ASF grupper | 515 | 460 | 490 | 460 |
| Team V F grupper | 465 | 415 | 445 | 415 |
| L-klasser | 450 | 430 | 430 | 430 |
| Team V A grupper | 405 | 360 | 385 | 360 |
| J klasser | 400 | 380 | 380 | 380 |
| H-klasser | 330 | 305 | 315 | 305 |
| D-klasser | 330 | 305 | 315 | 305 |
| X Spor 1 | 300 | 285 | 285 | 285 |
| X Spor 2 10. klasse | 265 | 250 | 250 | 250 |
| X Spor 2 | 220 | 210 | 210 | 210 |

For tilbud med fastramme vil denne blive tilsvarende reduceret. Af tabel 2 og 3 fremgår den forventede samlede økonomiske konsekvens af takstændringen og/eller tilpasningen af den økonomiske ramme i hhv. scenarie 1 og 2 for det enkelte tilbud. Der er tale om et skøn baseret på det nuværende forventede antal indskrevne elever. Den endelige reduktion vil afhænge af de faktiske elevtal.

Tabel 2. Samlet forventet reduktion som følge af Scenarie 1 (1.000 kr.)

|  |  |  |
| --- | --- | --- |
|  | 2024 | 2025 |
| H- og J-klasser | -1.129 | -2.560 |
| D-klasser | -458 | -1.035 |
| L-klasser | -313 | -752 |
| X-klasser | -356 | -855 |
| Team V | -1.725 | -4.140 |

Tabel 3. Samlet forventet reduktion som følge af Scenarie 2 (1.000 kr.)

|  |  |  |
| --- | --- | --- |
|  | 2024 | 2025 |
| H- og J-klasser | -777 | -2.560 |
| D-klasser | -275 | -1.035 |
| L-klasser | -313 | -752 |
| X-klasser | -356 | -855 |
| Team V | -752 | -4.140 |

Høringssvar vil indgå som del af den politiske behandling til udvalgets møde i april.

**Høringssvar og udtalelser fremsendes inden tirsdag d. 2. april.**

Høringssvar sendes til mra11@helsingor.dk